澳門主權移交之後，澳門政府喺巴士專營權2010年10月14號屆滿前，決定改變巴士服務經營權，改為由巴士公司承包服務，因此交通事務局喺2009年底為巴士服務招標，但佢話澳巴「過咗截標時間4分鐘至提交標書」，所以唔接納澳巴嘅標書，令澳巴面臨結業。經過多個月上訴程序，交通事務局最終喺2010年8月宣佈批出一個標段嘅巴士線畀澳巴，新約喺2011年8月1號生效。